En ny undersøgelse viser, at nordjyderne indtager for meget alkohol. [b]Se her, om du også drikker for meget. 
[/b]
 

En ud af syv nordjyder drikker så meget alkohol, at der er tegn på alkoholafhængighed. Det viser en ny undersøgelse for Region Nordjylland, hvor cirka 24.000 nordjyder har svaret på spørgsmål vedrørende deres sundhed.  Der er klart flere mænd end kvinder, der viser tegn på afhængighed af alkohol. Man definerer alkoholafhængighed ud fra det såkaldte CAGE - C spørgeskema, som kan ses i faktaboksen i denne artikel. Lidt under hver tiende borger drikker så meget, at de har et højrisikoforbrug af alkohol. Det betyder, at kvinder drikker mere end 14 genstande om ugen og mænd mere end 21 genstande. Der er flere mænd end kvin­der, der har et højrisikoforbrug af alkohol. Andelen, der har et højrisikoforbrug, er størst blandt de 16-24-årige unge mænd og kvinder.